Publication: Magyar Közlöny
Issue: MK-2001-118 (Year: 2001, Number: 118)
Era: 1990-2004
Section: 5. számú melléklet a 201/2001. (X. 25.) Korm. rendelethez
Paragraph Index: 458

3. Szempontok a vízellátásban használni kívánt szerkezeti anyagok vizsgálatához A vízkioldási vizsgálatok arra terjednek ki, hogy az engedélyezni kért termékből milyen mértékben oldódnak ki anyagok, amelyek a víz ízét, szagát, színét megváltoztatják, szerves anyagok, amelyek mikroorganizmusok szaporodását, megtelepedését elősegítik, vagy esetleg toxikus anyagok, amelyek a víz felhasználását kockázatossá tehetik. Vízellátás területén alkalmazni kívánt termékek esetében az áztatást 23± 2 ˚C-on végzik az ISO 8795 és EN 852—1 figyelembevételével. Használati melegvízellátás területén történő engedélyeztetés esetén 60± 2 ˚C -on vagy 80± 2 ˚C -on történik az áztatás. A csövek vizsgálatához egyik oldalon saját anyagával vagy semleges (pl. PTFE) anyaggal lezárt csövek kerülnek felhasználásra. Egyéb anyagnál (korroziógátló bevonatrendszerek, beton adalékanyagok, tömítő anyagok stb.) olyan próbatestek kerülnek áztatásra, ahol a próbatest teljes felületét borítja a minősítésre váró termék. Az áztatott felületet és az áztató víz mennyiségét a vizsgáló laboratórium határozza meg. A vizsgálandó anyagokat az áztatási hőmérsékleten egynapi előáztatásnak vetik alá. Ezt a vizet elöntik, és utána a mintát, illetve a próbatesteket mossák. A kioldási vizsgálat során általában az 1., 2. és 6. napos áztató vizeket vizsgálják. Kedvezőtlen eredmény esetén az áztatást folytatják, és a kritikus komponenseket a 7., 8. és 9. nap után is mérik. A vizsgálat során kioldódó anyagok mennyiségét felületegységre átszámítva értékelik attól is függően, hogy milyen a felhasználás módja. Műanyagok esetén a kioldódó szerves anyagot (TOC) minden esetben mérni és értékelni kell. 2001/118. szám

Source: https://magyarkozlony.hu/hivatalos-lapok/91cf84a88368859a5701b2e44603084289802819/dokumentumok/4c6ca999d48cc4759536864262e20c9bf031dd30/letoltes